UPDATE: cand se va deschide, detalii interesante si poze noi din Libraria Carturesti din Centrul Vechi

Centrul Vechi al Bucurestiului este plin de cladiri superbe, dar care, din pacate, se afla intr-o stare deplorabila. Cam asa stateau lucrurile si cu superba cladire de pe Lipscani nr. 55, ce a apartinut celebrei familii de bancheri Chrissoveloni (aflata in apropiere de Hanul cu Tei).

Insa, am aflat de curand ca palatul Chrissoveloni, a carui arhitectura interioara este asemanatoare cu cea a galeriilor Lafayette, a fost consolidat si renovat de catre mostenitorii si urmasii familiei Chrissoveloni. Lucrarile au costat in jur de 1 milion de euro.



sursa foto: Wall Street / Mircea Dragos Photography

De asemenea, inainte sa va povestim mai multe despre istoria cladirii, se zvoneste ca in palatul Chrissoveloni se va deschide o noua librarie Carturesti, Carturesti Carusel din Centrul Vechi, si aceasta va fi cea mai frumoasa librarie din Romania. Nu este greu de crezut, avand in vedere frumusetea cladirii.

(Intre timp, zvonul a fost confirmat de catre cei de la Carturesti si vom reveni in scurt timp cu mai multe detalii interesante.)



Familia Chrissoveloni era una dintre cele mai bogate din perioada interbelica, iar palatul de pe Lipscani (construit in 1860) a fost cumparat de bancherul Nicolas Chrissoveloni la inceputul anilor 1900.



sursa foto: Wall Street / Mircea Dragos Photography

In aceasta cladire, numita si "caruselul de lumina", a functionat institutia de credit Crissoveloni in primii ani de prezenta in Bucuresti. Banca Chrissoveloni a fost una dintre cele mai importante banci ale Romaniei interbelice. Ghiseele bancii se aflau in partea din fata a cladirii, iar in spate locuia familia.

Dupa cativa ani, banca s-a mutat, tot pe Lipscani, la numarul 16, iar in palatul Chrissoveloni s-a transformat in Bazarul Popular, un magazin cu articole vestimentare pentru barbati. In perioada comunista, bunurile familiei au fost confiscate, iar Bazarul Popular s-a transformat in magazinul Familia.



Acum, cladirea a revenit proprietarilor de drept, fost renovata cu multa migala si urmeaza sa gazduiasca cea mai frumoasa librarie din Romania. Speram sa se intample cat mai curand si sa vedem Carturesti si in centrul vechi din Bucuresti.